CELEX: 32006R0022
Language: lt
Date: 2006-01-09 00:00:00
Title: 2006 m. sausio 9 d.  Komisijos reglamentas (EB) Nr. 22/2006, dėl nuolatinio konkurso perparduoti Bendrijos rinkoje Belgijos, Čekijos, Ispanijos, Prancūzijos, Airijos, Italijos, Vengrijos, Lenkijos, Slovakijos, Švedijos intervencinių agentūrų saugomą cukrų paskelbimo

10.1.2006   
            
            
               LT
            
            
               Europos Sąjungos oficialusis leidinys
            
            
               L 5/3
            
         
      KOMISIJOS REGLAMENTAS (EB) Nr. 22/2006
   2006 m. sausio 9 d.
   dėl nuolatinio konkurso perparduoti Bendrijos rinkoje Belgijos, Čekijos, Ispanijos, Prancūzijos, Airijos, Italijos, Vengrijos, Lenkijos, Slovakijos, Švedijos intervencinių agentūrų saugomą cukrų paskelbimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 9 straipsnio 3 dalį,
   kadangi:
   
               (1)
            
            
               Belgija, Čekija, Ispanija, Prancūzija, Airija, Italija, Vengrija, Lenkija, Slovakija, Švedija turi intervencinių cukraus atsargų. Tenkinant rinkos poreikius yra tikslinga šias atsargas pateikti į vidaus rinką.
            
         
               (2)
            
            
               Tokiam pardavimui turėtų būti taikomas 2001 m. birželio 27 d. Komisijos reglamentas (EB) Nr. 1262/2001, nustatantis išsamias Tarybos reglamento (EB) Nr. 1260/2001 nuostatų dėl intervencinių agentūrų vykdomo cukraus supirkimo ir pardavimo įgyvendinimo taisykles (2).
            
         
               (3)
            
            
               Tačiau Reglamento (EB) Nr. 1262/2001 22 straipsnio 2 ir 3 dalys, pagal kurias kvietimas dalyvauti konkurse paskelbiamas Europos Sąjungos oficialiojo leidinio C serijoje ne vėliau kaip prieš 10 dienų iki pasiūlymų pateikimo termino pabaigos, neturėtų būti taikomos, nes valstybės narės susiduria su sunkumais versdamos kvietimą į visas Bendrijos kalbas, todėl bus be reikalo vėluojama parduoti intervencinį cukrų. Be to, šio reglamento 28 straipsnio 1 dalies a punkte nustatomas pasiūlymo galiojimą užtikrinantis konkurso užstatas: 0,73 euro už 100 kilogramų. Parduodant intervencinį cukrų vidaus rinkoje konkurso dalyvio pateiktas užstatas turėtų būti suderintas su intervencine kaina. Todėl 28 straipsnio 1 dalies a punktas neturėtų būti taikomas.
            
         
               (4)
            
            
               Atsižvelgiant į Bendrijos rinkos situaciją, turėtų būti numatyta nuostata, kad Komisija kiekvienam daliniam konkursui nustatytų mažiausią pardavimo kainą.
            
         
               (5)
            
            
               Belgijos, Čekijos, Ispanijos, Prancūzijos, Airijos, Italijos, Vengrijos, Lenkijos, Slovakijos, Švedijos intervencinės agentūros turėtų pranešti Komisijai apie gautus pasiūlymus. Turėtų būti išlaikomas konkurso dalyvių anonimiškumas.
            
         
               (6)
            
            
               Šiame reglamente numatytos priemonės atitinka Cukraus vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Belgijos, Čekijos, Ispanijos, Prancūzijos, Airijos, Italijos, Vengrijos, Lenkijos, Slovakijos, Švedijos intervencinės agentūros nuolatinio konkurso būdu pateikia parduoti Bendrijos vidaus rinkoje iš viso 1 009 124 tonas cukraus, priimto intervencijai ir turimo parduoti vidaus rinkoje. Susijusios valstybės narės ir konkretus cukraus kiekis yra nurodyti I priede.
   2 straipsnis
   1.   1 straipsnyje numatyti konkursai ir pardavimas vyksta laikantis Reglamento (EB) Nr. 1262/2001 nuostatų, išskyrus tuos atvejus, kai šiame reglamente numatyta kitaip.
   2.   Nukrypstant nuo Reglamento (EB) Nr. 1262/2001 22 straipsnio 2 ir 3 dalių, kiekviena susijusi intervencinė agentūra parengia pranešimą apie konkursą ir jį paskelbia ne vėliau nei likus aštuonioms dienoms iki pasiūlymų teikimo pradžios.
   Pranešime visų pirma nurodomos konkurso sąlygos.
   Prieš paskelbiant, pranešimas ir visi jo pakeitimai nusiunčiami Komisijai.
   3 straipsnis
   Mažiausias kiekvieno dalinio konkurso pasiūlymas – 250 tonų.
   4 straipsnis
   1.   Pasiūlymai pirmajam daliniam konkursui pradedami teikti 2006 m. sausio 26 d. ir baigiami teikti 2006 m. vasario 1 d. 15 val. Briuselio laiku.
   Pasiūlymų pateikimo antrajam ir vėlesniems daliniams konkursams terminas prasideda pirmąją darbo dieną po to, kai baigiasi atitinkamas ankstesnis terminas. Pasiūlymai teikiami iki 15 val. Briuselio laiku:
   
               —
            
            
               2006 m. vasario 15 d.,
            
         
               —
            
            
               2006 m. kovo 1, 15 ir 29 d.,
            
         
               —
            
            
               2006 m. balandžio 5 ir 19 d.,
            
         
               —
            
            
               2006 m. gegužės 3, 17 ir 31 d.,
            
         
               —
            
            
               2006 m. birželio 7, 14, 21 ir 28 d.
            
         2.   Pasiūlymai turi būti pateikiami cukrų saugančiai intervencinei agentūrai, kaip nurodyta I priede.
   5 straipsnis
   Nukrypstant nuo Reglamento (EB) Nr. 1262/2001 28 straipsnio 1 dalies a punkto, kiekvienas konkurso dalyvis pateikia pasiūlymo galiojimą užtikrinantį užstatą – 20 eurų už 100 kg cukraus.
   6 straipsnis
   Susijusios intervencinės agentūros praneša Komisijai apie gautus pasiūlymus per dvi valandas nuo pasiūlymų pateikimo termino, nustatyto 4 straipsnio 1 dalyje, pabaigos.
   Konkurso dalyviai nenurodomi.
   Apie pateiktus pasiūlymus pranešama elektroniniu būdu, naudojant II priede pateiktą formą.
   Jeigu jokie pasiūlymai nepateikiami, valstybė narė per tą patį laiką apie tai praneša Komisijai.
   7 straipsnis
   1.   Komisija nustato mažiausią pardavimo kainą kiekvienai susijusiai valstybei narei arba nusprendžia nepriimti pasiūlymų remdamasi Reglamento (EB) Nr. 1260/2001 42 straipsnio 2 dalyje nurodyta tvarka.
   2.   Jeigu konkurso laimėtojui suteikus teisę pirkti už mažiausią kainą, nustatytą pagal 1 dalį, viršijamas atitinkamoje valstybėje narėje turimas kiekis, konkurso laimėtojui parduodamas kiekis sumažinamas atsižvelgiant į turimą kiekį.
   Jeigu konkurso laimėtojais valstybėje narėje paskelbus visus dalyvius, siūlančius tą pačią kainą, viršijamas tos valstybės narės turimas kiekis, šis kiekis paskirstomas taip:
   
               a)
            
            
               padalijant turimą kiekį susijusiems konkurso dalyviams, proporcingai kiekviename jų pasiūlyme nurodytam visam kiekiui, arba
            
         
               b)
            
            
               paskirstant turimą kiekį susijusiems konkurso dalyviams, nurodant kiekvienam iš jų nustatytą maksimalų kiekį tonomis, arba
            
         
               c)
            
            
               traukiant burtus.
            
         8 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. sausio 9 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 178, 2001 6 30, p. 1. Reglamentas su paskutiniais pakeitimais, padarytais Komisijos reglamentu (EB) Nr. 39/2004 (OL L 6, 2004 1 10, p. 16).
   
      (2)  OL L 178, 2001 6 30, p. 48. Reglamentas su pakeitimais, padarytais Reglamentu (EB) Nr. 1498/2005 (OL L 240, 2005 9 16, p. 39).
   
      I PRIEDAS
      Intervencinį cukrų saugančios valstybės narės
      
                  Valstybė narė
               
               
                  Intervencinė agentūra
               
               
                  Intervencinės agentūros saugomas ir pardavimui vidaus rinkoje turimas kiekis
               
            
                  Belgija
               
               
                  
                              Bureau d’intervention et de restitution belge
                           
                        
                              Rue de Trèves 82
                           
                        
                              B-1040 Bruxelles
                           
                        
                              Tel. (32) 2 287 24 11
                           
                        
                              Faksas (32) 2 287 25 24
                           
                        
               
                  100 539
               
            
                  Čekija
               
               
                  
                              Státní zemědělský intervenční fond
                           
                        
                              Oddělení pro cukr a škrob
                           
                        
                              Ve Smečkách 33
                           
                        
                              CZ-11000 Praha 1
                           
                        
                              Tel.: (420) 222 871 886
                           
                        
                              Faksas (420) 296 806 404
                           
                        
               
                  13 000
               
            
                  Ispanija
               
               
                  
                              Fondo Español de Garantía Agraria
                           
                        
                              C/Beneficencia, 8
                           
                        
                              E-28004 Madrid
                           
                        
                              Tel.: (34) 91 347 64 66
                           
                        
                              Faksas (34) 91 347 63 97
                           
                        
               
                  8 300
               
            
                  Prancūzija
               
               
                  
                              Fonds d’intervention et de régularisation du marché du sucre
                           
                        
                              Bureau de l’intervention
                           
                        
                              21, avenue Bosquet
                           
                        
                              F-75007 Paris
                           
                        
                              Tél. (33) 144 18 23 37
                           
                        
                              Faksas (33) 144 18 20 08
                           
                        
               
                  20 000
               
            
                  Airija
               
               
                  
                              Intervention Section
                           
                        
                              On Farm Investment
                           
                        
                              Subsidies & storage Division
                           
                        
                              Department of Agriculture & Food
                           
                        
                              Johnstown Castle Estate
                           
                        
                              Wexford
                           
                        
                              Tel 00 353 53 63437
                           
                        
                              Faksas 00 353 53 42841
                           
                        
               
                  12 000
               
            
                  Italija
               
               
                  
                              AGEA — Agenzia per le erogazioni in agricoltura
                           
                        
                              Ufficio ammassi pubblici e privati e alcool
                           
                        
                              Via Torino, 45
                           
                        
                              00185 Roma
                           
                        
                              Tel. (39) 06 49 499 558
                           
                        
                              Faksas (39) 06 49 499 761
                           
                        
               
                  571 111
               
            
                  Vengrija
               
               
                  
                              Mezőgazdasági és Vidékfejlesztési Hivatal (MVH)
                           
                        
                              (Agricultural and Rural Development Agency)
                           
                        
                              Soroksári út 22-24
                           
                        
                              H-1095 Budapest
                           
                        
                              Tel (36-1) 219 62 13
                           
                        
                              Faksas (36-1) 219 89 05, (36-1) 219 62 59
                           
                        
               
                  110 500
               
            
                  Lenkija
               
               
                  
                              Agencja Rynku Rolnego
                           
                        
                              Biuro Cukru
                           
                        
                              Dział Dopłat i Interwencji
                           
                        
                              Nowy Świat 6/12
                           
                        
                              00-400 Warszawa
                           
                        
                              Tel (48-22) 661 71 30
                           
                        
                              Faksas (48-22) 661 72 77
                           
                        
               
                  94 636
               
            
                  Slovakija
               
               
                  
                              Pôdohospodárska platobná agentúra
                           
                        
                              Oddelenie cukru a ostatných komodít
                           
                        
                              Dobrovičova 12
                           
                        
                              SK-81526 Bratislava
                           
                        
                              Tel (421-2) 58 24 32 55
                           
                        
                              Faksas (421-2) 58 24 33 62
                           
                        
               
                  20 000
               
            
                  Švedija
               
               
                  
                              Statens jordbruksverk
                           
                        
                              Vallgatan 8
                           
                        
                              S-55182 Jönköping
                           
                        
                              Tel (46-36) 15 50 00
                           
                        
                              Faksas (46-36) 19 05 46
                           
                        
               
                  59 038
               
            
   
      II PRIEDAS
      Nuolatinis konkursas perparduoti intervencinių agentūrų saugomą cukrų
      
         Forma (1)
         
      
      6 straipsnyje nurodyta pranešimo Komisijai forma
      
         (Reglamentas (EB) Nr. 22/2006)
      
      
                  1
               
               
                  2
               
               
                  3
               
               
                  4
               
               
                  5
               
            
                  Intervencinį cukrų parduodanti valstybė narė
               
               
                  Konkurso dalyvių numeravimas
               
               
                  Partijos Nr.
               
               
                  Kiekis
                  (t)
               
               
                  Pasiūlymo kaina
                  EUR/100 kg
               
            
                   
               
               
                  1
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
            
                   
               
               
                  ir t. t.
               
               
                   
               
               
                   
               
               
                   
               
            
         (1)  Siųsti faksu šiuo numeriu: (+32 2) 292 10 34.